323 ATT DWAR IR-RIŻERVA NATURALI TA’ FILFLA Biex jipprovdi għat-twaqqif tar-Riżerva Naturali ta’ Filfla. L-ATT XV tal-1988 Avviż Legali 424 tal-2007 L-ATT XV tal-1988. L-ATT XV tal-1988 Avviż Legali 424 tal-2007 L-ATT XV tal-1988, kif emendat bl- L-ATT XV tal-1988 Avviż Legali 424 tal-2007 L-ATT XV tal-1988. L-ATT XV tal-1988 Avviż Legali 424 tal-2007 L-ATT XV tal-1988, kif emendat bl- 1. Titolu fil-qosor. It-titolu fil-qosor ta’ dan l-Att huwa l-Att dwar ir-Riżerva Naturali ta’ Filfla. Tifsir. 2. F’dan l-Att, kemm-il darba r-rabta tal-kliem ma teħtieġx xort’oħra- "flora u fawna " għandhom jiftiehmu li jfissru l-pjanti u l-annimali kollha, tal-post jew li jpassu, li l-ġens tagħhom jeżisti fi stat selvaġġ fil-Gżira ta’ Filfla; " Ministru " tfisser il-Ministru responsabbli għall-ambjent. 3. Jistabbilixxi Filfla bħala riżerva naturali. Il-wiċċ kollu tal-Gżira ta’ Filfla għandu jkun riżerva naturali, protetta. 4. Projbizzjoni ta’ qtil, eċċ., ta’ flora u fawna mir-riżerva naturali. Il-qtil, qbid, kollezzjoni, insib, żamm fl-egħluq, balzmar, esplojtazzjoni kummerċjali, kif ukoll il-ġbir u kaċċa ta’ kull ġens ta’ flora u fawna fi jew mir-riżerva naturali ta’ Filfla huwa projbit: Iżda l-Ministru jista’ jneħħi dik il-projbizzjoni għall-għan ta’ studju xjentifiku f’każijiet partikulari. 5. (1) Id-dħul fir-riżerva naturali ta’ Filfla jsir biss bil-permess li għandu jingħata mill-Ministru għal għanijiet edukattivi u xjentifiċi. (2) Meta l-Ministru jagħti l-permess huwa jista’ jimponi dawk il-kundizzjonijiet li jkunu jidhrulu xierqa. (3) Il-membri tal-Pulizija u tal-Forzi Armati ta’ Malta jkunu jistgħu jidħlu fir-riżerva naturali ta’ Filfla għall-għanijiet ta’ difiża u sigurtà, operazzjonijiet ta’ salvataġġ u sa biex jikkontrollaw il-kontrabandu u għall-investigazzjoni ta’ delitti. 6. Reati u pieni. Emendat: A.L.424 tal-2007. Kull min jikser xi disposizzjonijiet ta’ dan l-Att jew xi kundizzjoni ta’ permess mogħti taħt l-aħħar artikolu ta’ qabel dan, jista’ jeħel, meta jinstabħati, priġunerija għal żmien mhux iżjed minn tliet xhur jew multa ta’ mhux iżjed minn elfumija u erbgħa u sittineurou disgħa u sitt inċenteżmu (€ 1, 164.69) jew dik il-priġunerija u multa flimkien.